Emolevy
Emolevy on tietokoneen keskeinen piirilevy, johon tietokoneen muut osat kiinnitetään, ja jonka avulla muut osat kommunikoivat. Emolevyä aiempi ja yksinkertaisempi ratkaisu oli "backplane" kuten Altair 8800 tietokoneessa, jossa useimmat komponentit sijaitsivat erillisillä piirilevyillä. "Backplane" on vielä nykyisin käytössä esimerkiksi reitittimissä.
Iomega Zip
Zip on Iomegan kehittämä levykeasema ja suurikapasiteettinen levyke, jolle mahtuu 100 tai 250 megatavua tietoa. Zip-levyke oli datan siirtoon, varastointiin ja etenkin varmuuskopiointiin käytetty muistiväline, joka oli yleisessä käytössä 1990-luvun lopulla. Nykyään tallentavat optiset asemat, USB-muistitikut ja ulkoiset kiintolevyt ovat syrjäyttäneet sen.